<classify> Kwa sasa, Toto iko katika nafasi ya tisa kati ya timu 16 za Ligi Kuu ya Tanzania Bara ikiwa na pointi 26, ikiwa ni tofauti ya pointi saba tu dhidi ya timu inayoburuza mkia ya Coastal Union yenye pointi 19.Tegete anayemsaidia kocha Mjerumani Dominik Glawogger, alisema jana mikakati yao ni kuhakikisha wanashinda mechi zote tano watakazocheza nyumbani ambazo anaamini zinawaweka katika nafasi nzuri ya kuepuka janga hilo la kushuka daraja.Ni kweli hivi karibuni hatujapata matokeo mazuri katika mechi za nyumbani hata ugenini lakini tumejipanga kwa kujiwekea mikakati kabambe ambayo naamini itatutoa kwenye nafasi za mwishoni tuliopo hivi sasa na kukaa sehemu salama, alisema Tegete, baba wa mshambuliaji mahiri Jerryson Tegete wa Mwadui FC aliyewahi kungara Yanga.Tegete ambaye pia ni Meneja wa Uwanja wa CCM Kirumba, alisema awali timu yao ilikuwa ikikabiliwa na ukata wa kulipa mishahara ya wacheza pamoja na posho zao lakini jambo hilo kwa sasa limekwisha na wachezaji wao wana ari kubwa kuhakikisha wanaipigania timu hiyo kubaki kwenye ligi ya msimu ujao.Alisema kuanzia sasa watakayohitaji kila wakishuka dimbani ni pointi tatu tu huku akisema wamehamasisha wakazi wa Mwanza na mikoa jirani wanajitokeza kwa wingi kwenye mechi zao ili kuipa hamasa timu yao.  <topic>: MICHEZO 